Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaikki ulkomailta Israeliin saapuvat määrätään 14 päivän karanteeniin.
Määräys astuu voimaan heti.
Israeliin saapuvien ulkomaalaisten pitää pystyä todistamaan, -
että heillä on karanteenipaikka tiedossa.
Muuten heitä ei päästetä maahan.
Liikkumis- ja kokoontumisvapautta rajoittavista toimista huolimatta -
Israelissa juhlitaan parhaillaan purimia. Purimina muistellaan -
juutalaisten pelastumista muinaisessa Persiassa.
Tapahtumat on kuvattu Esterin kirjassa.
Israelin pääministeri Netanjahu ilmoitti eilen, -
että kaikkien ulkomailta Israeliin saapuvien on asetettava itsensä -
kahdeksi viikoksi karanteeniin. Määräys astuu voimaan heti.
Vaikeiden neuvottelujen tuloksena teimme päätöksen: -
Kaikkien ulkomailta Israeliin saapuvien -
on asetettava itsensä 14 päivän karanteeniin.
Päätös oli vaikea, mutta kansan- terveyden kannalta välttämätön.
Päätös on voimassa 2 viikkoa.
Lisäksi teemme päätöksiä Israelin talouden suojelemiseksi.
Karanteeni on pakollinen, -
ja se koskee sekä israelilaisia että ulkomaan kansalaisia.
Israelin maahanmuuttovirasto alleviivasi tiedotteessaan, -
että kaikkien Israeliin saapuvien ulkomaan kansalaisten -
on rajalla pystyttävä osoittamaan, -
että heillä on Israelissa paikka, jonne mennä karanteeniin.
Jos paikkaa ei ole, he eivät pääse Israeliin.
Radikaalin toimenpiteen seurauksena-
kaksi pienempää israelilaista lentoyhtiötä, Israir ja Arkia, -
ilmoittivat peruvansa kaikki reittilentonsa ulkomaille.
Israir tarjoaa paluulentoja Israeliin tämän viikon loppuun asti -
kaikille ulkomailla oleville matkustajilleen. Sen jälkeen yhtiö -
peruu kaikki ulkomaan reittilennot maaliskuun loppuun asti.
Arkia puolestaan ilmoitti jatkavansa ainoastaan kotimaan lentoja.
Kotiin palaavia israelilaisia tilanne turhautti, -
mutta he eivät silti kritisoineet dramaattista toimenpidettä.
Olen tulossa Washingtonista, jossa osallistuin AIPACin konferenssiin.
Olin pari viikkoa USA:ssa. Muutamaa tuntia ennen lähtöäni sain tietää, -
että palattuani minun pitää pysytellä kaksi viikkoa kotona, -
mikä ei ole kaikkein innostavin ajatus. Mutta tästäkin selvitään.
Olemme tulossa Bulgariasta. Saa- vuimme Israeliin. Kuulimme uutisista, -
että meidän pitää pysyä pari viikkoa kotona.
Kukaan ei kertonut meille asiasta täällä lentokentällä.
Harmillista, koska emme pääse töihin ja opiskelemaan.
Israel ei ole ainoa maa, -
joka on päättänyt eristää itsensä muusta maailmasta.
Italia, jossa koronavirustilanne on Euroopan pahin, -
päätti luokitella koko maansa eristetyksi alueeksi.
Israelin pääministeri Netanjahu piti videokonferenssin -
useiden Euroopan maiden pääministerien kanssa.
Israelin aloitteesta käydyssä kokouksessa -
edistettiin globaalia yhteistyötä -
koronaviruksen leviämisen ehkäise- miseksi ja seurausten hoitamiseksi.
Netanjahu mainitsi kolme tavoitetta monenväliselle työryhmälle.
Lentomatkailun rajoitusten odotetaan vaikuttavan maailmantalouteen.
Netanjahun mukaan "puhtaiden lentokenttien" tarve kasvaa, -
jotta välttämättömien hyödykkeiden kuljetusketjut saadaan turvattua.
Saatamme hyvin pian joutua sulke- maan tai rajoittamaan lentoliikennettä.
Näinhän jo tapahtuukin.
Lentomatkustajia on myös alettu testata, ja tämä tulee yleistymään.
Toimitusketjujen varmistamiseksi ehdotan, -
että nimeämme turvallisia lentokenttiä ja lentokoneita.
Sellaisia kenttiä, joista pystymme sanomaan: -
"Tämä on puhdas lentokenttä.
Teemme kaiken aikaa kovasti töitä, jotta se pysyy puhtaana.
Putsaamme ja desinfioimme koko ajan.
Testaamme myös työntekijöitä jatkuvasti."
Taloutta romahdukselta suojelevien toimien lisäksi Netanjahu peräsi -
laajaan käyttöön soveltuvia testejä tartuntojen suitsemiseksi.
Kolmantena asiana Netanjahu painotti tietojen jakamista. Näin voidaan -
kehittää kansallisia toimia ja selättää tauti lopulta kokonaan.
Kolmas tavoite on parhaiden käytäntöjen jakaminen.
Meillä kaikilla on omat kokemuksemme.
Näemme, mikä toimii ja mikä ei.
Kansainvälisen koronavirustyöryhmän mobilisoinnin lisäksi -
Israel tekee yhteistyötä myös palestiinalaishallinnon kanssa, -
jonka alueella on ilmennyt jonkin verran tartuntoja.
Turismista riippuvainen Betlehem laitettiin sotilassulkuun, -
kun kaupungissa todettiin useita koronatartuntoja.
Palestiinalaisjohto ilmoitti sen seurauksena, -
että kaikki turistit poistuvat lähitunteina palestiinalaisalueilta, -
eikä ulkomaan kansalaisia päästetä toistaiseksi alueelle.
Jäljellä on vielä 64 ulkomaalaista turistia, -
jotka poistuvat Betlehemistä lähituntien aikana.
Sen jälkeen palestiinalaisalueilla ei ole enää turisteja.
Pääministeri on määrännyt palestii- nalaisalueet suljettavaksi turisteilta.
Palestiinalaishallinnon tiedottaja kertoi, että Ramallah harkitsee myös -
hallinnassaan olevien alueiden sulkemista, -
mikäli toimenpide palvelee kansa- laisten terveyttä ja turvallisuutta.
Kuten pääministeri kertoi aamulla, -
harkitsemme alueemme sulkemista Jordanian ja Israelin suuntaan, -
jos tilanne sitä vaatii.
Olemme valmiit kaikkiin varotoimen- piteisiin väestön suojelemiseksi.
USA:n presidentti Trump piti Washingtonissa tiedotustilaisuuden -
koronavirustyöryhmän kanssa.
Ryhmää vetävä varapresidentti Mike Pence kertoi, -
että lääkeyritykset USA:ssa tekevät lujasti töitä kehittääkseen lääkkeen, -
joka toisi helpotusta tartunnan saaneille ihmisille.
Testien kehittämisessä on edistytty: -
Kaksi USA:ssa toimivaa lääkeyritystä -
on jo onnistunut kehittämään kotikäyttöön tarkoitetun testin.
Presidentin ohjeistuksesta tapasimme viime viikolla -
johtajia ja toimialoja hoitolaitoksista lentoyhtiöihin, lääkeyrityksiin -
ja kaupallisiin laboratorioihin. Sillä on ollut merkittävä vaikutus.
Lääkeyritykset työskentelevät kaiken aikaa kellon ympäri -
kehittääkseen lääkkeitä koronavirukseen sairastuneille.
Tiedän, miten presidenttiä ilahdutti kuulla, -
että amerikkalaiset kaupalliset laboratoriot kuten LabCorp ja Quest -
ovat jo kehittäneet testejä, -
jotka saadaan markkinoille tänään.
Israelissa juhlitaan parhaillaan juutalaista purim-juhlaa.
Purimina muistellaan juutalaisten pelastumista muinaisessa Persiassa.
Tapahtumat on kuvattu Raamatussa Esterin kirjassa.
Purimina on tapana pukeutua erilaisiin leikkimielisiin asuihin.
Juhlaa vietetään perheen ja ystävien kanssa.
Traditio perustuu Raamatun kohtaan Ester 9:28.
Vaikka Israelin terveysministeriö raportoi jatkuvasti -
uusista koronavirustapauksista ja kehottaa ihmisiä varovaisuuteen, -
israelilaisvanhemmat eivät halua viedä lapsiltaan juhlimisen iloa.
Purim on lasten juhla, enkä halua pilata sitä.
Korona muistuttaa flunssaa, -
ja minusta tätä tilannetta hiukan liioitellaan.
En pelkää tilannetta.
Minusta on tärkeää, että lapset saavat iloita purimina.
Yritämme lasten takia pysyä hyväntuulisina.
Enkä ole kovinkaan huolestunut.
Kiitos seurasta! Rukoilkaa rauhaa ja pelastusta Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Kaukonen